CELEX: 32022D0661
Language: fi
Date: 2022-04-21 00:00:00
Title: Neuvoston päätös (YUTP) 2022/661, annettu 21 päivänä huhtikuuta 2022, Korean demokraattista kansantasavaltaa koskevista rajoittavista toimenpiteistä annetun päätöksen (YUTP) 2016/849 muuttamisesta

21.4.2022   
               
               
                  FI
               
               
                  Euroopan unionin virallinen lehti
               
               
                  L 120/14
               
            
         NEUVOSTON PÄÄTÖS (YUTP) 2022/661,
         annettu 21 päivänä huhtikuuta 2022,
         Korean demokraattista kansantasavaltaa koskevista rajoittavista toimenpiteistä annetun päätöksen (YUTP) 2016/849 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 27 päivänä toukokuuta 2016 päätöksen (YUTP) 2016/849 (1).
                  
               
                     (2)
                  
                  
                     Neuvosto totesi 17 päivänä heinäkuuta 2017 antamissaan päätelmissä, että unioni harkitsisi asianmukaisia lisätoimenpiteitä, etenkin mahdollisuutta määrätä uusia yksipuolisia rajoittavia toimenpiteitä, vastauksena Korean demokraattisen kansantasavallan toimiin, jotka heikentävät maailmanlaajuista ydinsulku- ja aseriisuntajärjestelmää.
                  
               
                     (3)
                  
                  
                     Yhdistyneiden kansakuntien (YK) turvallisuusneuvosto hyväksyi 22 päivänä joulukuuta 2017 YK:n turvallisuusneuvoston päätöslauselman 2397 (2017), jossa se vahvisti, että Korean demokraattinen kansantasavalta ei saa enää laukaista ohjuksia ballistista teknologiaa käyttäen, tehdä ydinkokeita eikä toteuttaa muita provosoivia toimia; että sen on keskeytettävä välittömästi kaikki ballististen ohjusten ohjelmaan liittyvät toimet ja tässä yhteydessä sitouduttava uudelleen ohjusten laukaisua koskevaan moratorioon; että sen on luovuttava kaikista ydinaseista ja nykyisistä ydinohjelmista täydellisellä, todennettavalla ja peruuttamattomalla tavalla ja lopetettava välittömästi kaikki niihin liittyvät toimet; ja että sen on luovuttava kaikista muista olemassa olevista joukkotuhoaseista ja ballististen ohjusten ohjelmista täydellisellä, todennettavalla ja peruuttamattomalla tavalla.
                  
               
                     (4)
                  
                  
                     Korean demokraattinen kansantasavalta laukaisi 24 päivänä maaliskuuta 2022 mannertenvälisen ballistisen ohjuksen. Korean demokraattinen kansantasavalta on laukaissut ohjuksia vähintään 12 kertaa 5 päivän tammikuuta ja 24 päivän maaliskuuta 2022 välisenä aikana.
                  
               
                     (5)
                  
                  
                     Unionin ulkoasioiden ja turvallisuuspolitiikan korkea edustaja, jäljempänä ’korkea edustaja’, antoi 25 päivänä maaliskuuta 2022 unionin puolesta julkilausuman, jossa hän tuomitsi Korean demokraattisen kansantasavallan 24 päivänä maaliskuuta 2022 suorittaman mannertenvälisen ballistisen ohjuksen laukaisemisen, joka rikkoo useita YK:n turvallisuusneuvoston päätöslauselmia ja on vakava uhka kansainväliselle ja alueelliselle rauhalle ja turvallisuudelle. Lisäksi julkilausumassa kehotettiin Korean demokraattista kansantasavaltaa pidättymään uusista toimista, jotka voisivat lisätä kansainvälisiä tai alueellisia jännitteitä, ja noudattamaan asiaankuuluvia YK:n turvallisuusneuvoston päätöslauselmia luopumalla kaikista ydinaseistaan, muista joukkotuhoaseistaan, ballististen ohjusten ohjelmistaan ja nykyisistä ydinohjelmistaan täydellisellä, todennettavalla ja peruuttamattomalla tavalla ja lopettamalla välittömästi kaikki niihin liittyvät toimet. Korkea edustaja totesi myös, että unioni on valmis panemaan täytäntöön kaikki toimet, joita YK:n turvallisuusneuvosto voisi toteuttaa 24 päivänä maaliskuuta 2022 tapahtuneen mannertenvälisen ballistisen ohjuksen laukaisemisen johdosta, ja tarvittaessa täydentämään niitä.
                  
               
                     (6)
                  
                  
                     Koska Korean demokraattinen kansantasavalta jatkaa ballistisiin ohjuksiin liittyviä toimia, mikä on YK:n turvallisuusneuvoston asiaankuuluvien päätöslauselmien vastaista ja niiden kanssa räikeässä ristiriidassa, kahdeksan henkilöä ja neljä yhteisöä olisi lisättävä päätöksen (YUTP) 2016/849 liitteissä II ja III oleviin luetteloihin luonnollisista henkilöistä, oikeushenkilöistä, yhteisöistä ja elimistä, joihin sovelletaan rajoittavia toimenpiteitä.
                  
               
                     (7)
                  
                  
                     Päätöksen (YUTP) 2016/849 liitteet II ja III olisi näin ollen muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätöksen (YUTP) 2016/849 liitteet II ja III tämän päätöksen liitteen mukaisesti.
         
         
            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 21 päivänä huhtikuuta 2022.
            
               
                  Neuvoston puolesta
               
               
                  Puheenjohtaja
               
               J.-Y. LE DRIAN
            
         
         
            (1)  Neuvoston päätös (YUTP) 2016/849, annettu 27 päivänä toukokuuta 2016, Korean demokraattista kansantasavaltaa koskevista rajoittavista toimenpiteistä ja päätöksen 2013/183/YUTP kumoamisesta (EUVL L 141, 28.5.2016, s. 79).
      
      
         
            LIITE
            Muutetaan päätöksen (YUTP) 2016/849 liitteet II ja III seuraavasti:
            
                        1)
                     
                     
                        Lisätään (liitteessä II olevan otsikon ”I Korean demokraattisen kansantasavallan ydinohjelmista, ballististen ohjusten ohjelmista tai muista joukkotuhoaseohjelmista vastaavat henkilöt tai yhteisöt tai näiden puolesta tai johdolla toimivat henkilöt tai yhteisöt taikka näiden omistuksessa tai määräysvallassa olevat yhteisöt” alaotsikon ”A. Henkilöt” alle kohdat seuraavasti:
                        
                                     
                                 
                                 
                                    Nimi
                                 
                                 
                                    Peitenimet
                                 
                                 
                                    Tunnistustiedot
                                 
                                 
                                    Nimeämispäivä
                                 
                                 
                                    Perusteet
                                 
                              
                                    ”28.
                                 
                                 
                                    KIM Su Gil
                                 
                                 
                                    KIM Su-Gil
                                 
                                 
                                    Syntymäaika: 1950
                                    Kansalaisuus: Korean demokraattinen kansantasavalta
                                    Sukupuoli: mies
                                 
                                 
                                    21.4.2022
                                 
                                 
                                    Korean kansanarmeijan yleisen poliittisen osaston johtajana vuosina 2018–2021 ja valtiollisten asioiden neuvoston jäsenenä vuosina 2019–2021 hän oli vastuussa niiden Korean työväenpuolueen päätösten täytäntöönpanosta, jotka liittyvät ydin- ja ballististen ohjelmien kehittämiseen Yhdistyneiden kansakuntien turvallisuusneuvoston päätöslauselmien 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) ja 2397 (2017) vastaisesti.
                                 
                              
                                    29.
                                 
                                 
                                    JON Il Ho
                                 
                                 
                                    JON Il-Ho
                                 
                                 
                                    Syntymäaika: 1955 tai 1956
                                    Kansalaisuus: Korean demokraattinen kansantasavalta
                                    Sukupuoli: mies
                                 
                                 
                                    21.4.2022
                                 
                                 
                                    ”Kansallisen puolustustieteen alan johtavana virkamiehenä” hänellä on keskeinen rooli Korean demokraattisen kansantasavallan joukkotuhoaseohjelmien kehittämisessä ja hän on vastuussa niiden kehittämisestä. Hänet ylennettiin kenraalieverstiksi elokuussa 2019, hänelle on myönnetty ”helmikuun 16. päivän tiede- ja teknologiapalkinto”, hän on automaation tutkimusinstituutin johtaja ja Kim Chaek -teknologiayliopiston instituutin johtaja sekä työväenpuolueen keskuskomitean osaston apulaisjohtaja; hän osallistui mannertenvälisten ballististen Hwasong-14-ohjusten laukaisuihin 4. heinäkuuta 2017 ja 28. heinäkuuta 2017 sekä useimpiin muihin ohjuslaukaisuihin vuosina 2017 ja 2019 sekä maaliskuussa 2020.
                                 
                              
                                    30.
                                 
                                 
                                    JONG Sung Il
                                 
                                 
                                    JONG Sung-Il
                                 
                                 
                                    Syntymäaika: 20.3.1961
                                    Passin nro: 927240105
                                    Kansalaisuus: Korean demokraattinen kansantasavalta
                                    Sukupuoli: mies
                                 
                                 
                                    21.4.2022
                                 
                                 
                                    ”Puolueen korkeana virkamiehenä” ja ”kansallisen puolustustieteen alan johtavana virkamiehenä” sekä erään YK:n jäsenvaltion toteamana Korean työväenpuolueen keskuskomitean sotatarviketeollisuusosaston entisenä apulaisjohtajana hänellä on keskeinen rooli Korean demokraattisen kansantasavallan joukkotuhoaseohjelmien kehittämisessä ja hän on vastuussa niiden kehittämisestä, etenkin ballististen ohjusten osalta. Hän oli läsnä mannertenvälisten ballististen Hwasong-14-ohjusten testeissä 4. heinäkuuta 2017 ja 28. heinäkuuta 2017 sekä ballististen ohjusten/raskaan raketinheitinjärjestelmän (MLRS) laukaisuissa 24. elokuuta 2019 ja 10. syyskuuta 2019.
                                 
                              
                                    31.
                                 
                                 
                                    YU Jin
                                 
                                 
                                    YU Jin
                                 
                                 
                                    Syntymäaika: 1960
                                    Kansalaisuus: Korean demokraattinen kansantasavalta
                                    Sukupuoli: mies
                                 
                                 
                                    21.4.2022
                                 
                                 
                                    Sotatarviketeollisuusosaston johtajana ja Korean työväenpuolueen keskuskomitean poliittisen osaston varajäsenenä hän on keskeisessä roolissa vastuussa Korean demokraattisen kansantasavallan joukkotuhoaseohjelmien kehittämisestä sekä ydinalalla että ballistiikan alalla. Hän vieraili Kim Jong-unin kanssa avaruusteollisuuden kehittämisestä vastaavassa kansallisessa hallinnossa ennen mannertenvälisen ballistisen ohjuksen laukaisua maaliskuussa 2022 ja osallistui vuonna 2021 kansallisen puolustuksen näyttelyyn, jossa esiteltiin uusilta vaikuttavia asejärjestelmiä. Hän oli apulaisjohtajana läsnä mannertenvälisten ballististen Hwasong-14-ohjusten testeissä 4. heinäkuuta 2017 ja 28. heinäkuuta 2017, Kim Jong-unin tarkastaessa 22. heinäkuuta 2019 uudentyyppistä sukellusvenettä, joka Korean demokraattinen kansantasavallan ilmoituksen mukaan on tarkoitettu sukellusveneestä laukaistavien ballististen ohjusten ”strategista” käyttöä varten ja joka mahdollisesti soveltuu ydinkärkien kuljettamiseen, sekä ballististen ohjusten laukaisuissa 25. ja 30. heinäkuuta 2019 ja 2. elokuuta 2019.”
                                 
                              
                  
                        2)
                     
                     
                        Lisätään liitteessä III olevan otsikon ”Luettelo 23 artiklan 1 kohdan c alakohdassa ja 27 artiklan 1 kohdan c alakohdassa tarkoitetuista henkilöistä” alaotsikon ”A. Henkilöt” alle kohdat seuraavasti:
                        
                                     
                                 
                                 
                                    Nimi
                                 
                                 
                                    Tunnistustiedot
                                 
                                 
                                    Nimeämispäivä
                                 
                                 
                                    Perusteet
                                 
                              
                                    ”25.
                                 
                                 
                                    PAK Hwa Song
                                    alias PAK Hwa-Song
                                 
                                 
                                    Toinen CONGO ACONDE -yhtiön perustajista
                                    Syntymäpaikka: Korean demokraattinen kansantasavalta
                                    Passin nro: 654331357
                                    Kansalaisuus: Korean demokraattinen kansantasavalta
                                    Sukupuoli: mies
                                    Osoite: Kongon demokraattinen tasavalta
                                 
                                 
                                    21.4.2022
                                 
                                 
                                    Pak Hwa Song osallistuu pakotteiden kiertämiseen ja on vastuussa Korean demokraattisen kansantasavallan ydin- ja ballististen ohjelmien taloudellisesta tukemisesta. Hän on toinen CONGO ACONDE -yhtiön perustajista; CONGO ACONDE on PAEKHO TRADING CORPORATION -yhtiön peiteyhtiö. PAEKHO osallistuu patsaiden vientiin useisiin Saharan eteläpuolisiin maihin YK:n pakotteiden vastaisesti. Pak on myös avannut pankkitilin Kameruniin sijoittautuneen pankin Lubumbashin konttorissa YK:n turvallisuusneuvoston päätöslauselmien vastaisesti. Pak toimii yhdessä Hwang Kil Sun kanssa. Hän tarjoaa Korean demokraattisen kansantasavallan hallintoa ja ydinohjelmia tukevia rahoituspalveluja.
                                 
                              
                                    26.
                                 
                                 
                                    HWANG Kil Su
                                    alias HWANG Kil-Su
                                 
                                 
                                    Toinen CONGO ACONDE -yhtiön perustajista
                                    Syntymäpaikka: Korean demokraattinen kansantasavalta
                                    Passin nro: 654331363
                                    Kansalaisuus: Korean demokraattinen kansantasavalta
                                    Sukupuoli: mies
                                    Osoite: Kongon demokraattinen tasavalta
                                 
                                 
                                    21.4.2022
                                 
                                 
                                    Hwang Kil Su osallistuu pakotteiden kiertämiseen ja on vastuussa Korean demokraattisen kansantasavallan ydin- ja ballististen ohjelmien taloudellisesta tukemisesta. Hän on toinen CONGO ACONDE -yhtiön perustajista; CONGO ACONDE on PAEKHO TRADING CORPORATION -yhtiön peiteyhtiö. PAEKHO osallistuu patsaiden vientiin useisiin Saharan eteläpuolisiin maihin YK:n turvallisuusneuvoston päätöslauselmien vastaisesti. Hwang on myös avannut pankkitilin Kameruniin sijoittautuneen pankin Lubumbashin konttorissa YK:n turvallisuusneuvoston päätöslauselmien vastaisesti. Hwang toimii yhdessä Pak Hwa Songin kanssa. Hän tarjoaa Korean demokraattisen kansantasavallan hallintoa ja ydinohjelmia tukevia rahoituspalveluja.
                                 
                              
                                    27.
                                 
                                 
                                    IM Song Sun
                                    alias IM Song-Sun
                                 
                                 
                                    Kansalaisuus: Korean demokraattinen kansantasavalta
                                    Sukupuoli: mies
                                 
                                 
                                    21.4.2022
                                 
                                 
                                    Im Song Sun osallistuu Corman Construction Company (Tong Bang) -yhtiön edustajana pakotteiden kiertämiseen YK:n turvallisuusneuvoston päätöslauselmien 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) tai 2397 (2017) määräysten vastaisesti; Corman Construction Company (Tong Bang) on YK:n nimeämän Mansudae Overseas Project (MOP) Group -yhtiön peiteyhtiö. Hän on johtanut kyseisen yhtiön rakennustoimintaa Senegalissa ja vastaanottanut maksuja MOP- ja Corman Construction -yhtiöille myönnetyistä hankintasopimuksista, minkä vuoksi hän on vastuussa Korean demokraattisen kansantasavallan ydin- ja ballistisia ohjelmia tukevasta rahoitustoiminnasta.
                                 
                              
                                    28.
                                 
                                 
                                    CHOE Song Chol
                                    alias CHOE Song-Chol
                                 
                                 
                                    Kansalaisuus: Korean demokraattinen kansantasavalta
                                    Sukupuoli: mies
                                 
                                 
                                    21.4.2022
                                 
                                 
                                    Choe Song Chol osallistuu Corman Construction Company (Tong Bang) -yhtiön edustajana pakotteiden kiertämiseen YK:n turvallisuusneuvoston päätöslauselmien 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) tai 2397 (2017) määräysten vastaisesti; Corman Construction Company (Tong Bang) on YK:n nimeämän Mansudae Overseas Project Group -yhtiön peiteyhtiö. Hän on johtanut kyseisen yhtiön rakennustoimintaa Senegalissa ja vastaanottanut maksuja MOP- ja Corman Construction -yhtiöille myönnetyistä hankintasopimuksista, minkä vuoksi hän on vastuussa Korean demokraattisen kansantasavallan ydin- ja ballistisia ohjelmia tukevasta rahoitustoiminnasta.”
                                 
                              
                  
                        3)
                     
                     
                        Lisätään liitteessä III olevan otsikon ”Luettelo 23 artiklan 1 kohdan c alakohdassa ja 27 artiklan 1 kohdan c alakohdassa tarkoitetuista henkilöistä” alaotsikon ”B. Yhteisöt” alle kohdat seuraavasti:
                        
                                     
                                 
                                 
                                    Nimi (ja mahdolliset peitenimet)
                                 
                                 
                                    Tunnistustiedot
                                 
                                 
                                    Nimeämispäivä
                                 
                                 
                                    Perusteet
                                 
                              
                                    ”5.
                                 
                                 
                                    Eritech Computer Assembly & Communication Technology plc
                                 
                                 
                                    Osoite: Denden Street N028, Asmara, 257, Eritrea
                                 
                                 
                                    21.4.2022
                                 
                                 
                                    Eritech Computer Assembly & Communication technology plc toimii Eritrean puolustusvoimien alaisuudessa tai johdolla, ja sen kotipaikka on puolustusvoimien Asha Golgol Military Technical Center -kompleksissa, jota käytetään siviili- ja sotilastarvikkeiden sekä puolisotilaallisten tarvikkeiden tuotantoon, muuttamiseen tai korjaamiseen. Se osallistuu pakotteiden kiertämiseen ja on vastuussa Korean demokraattisen kansantasavallan ydin- ja ballististen ohjelmien tukemisesta, sillä se yksilöitiin aiotuksi vastaanottajaksi heinäkuussa 2016 erälle Kiinasta lähetettyjä sotilaallisia viestintälaitteita, joiden alkuperämaa oli Korean demokraattinen kansantasavalta. Suurin osa laitteista tuli Korean demokraattisen kansantasavallan GLOCOM-yhtiöltä, joka on erikoistunut sotilaallisten siirtolaitteiden toimittamiseen ja on yhteydessä Korean demokraattisen kansantasavallan tiedustelupalveluihin erityisesti YK:n turvallisuusneuvoston päätöslauselman 2270 (2016) vastaisesti.
                                 
                              
                                    6.
                                 
                                 
                                    Korea General Corporation for External Construction (alias: KOGEN, GENCO)
                                 
                                 
                                    Osoite: Taedonggang District, Pyongyang, Korean demokraattinen kansantasavalta
                                 
                                 
                                    21.4.2022
                                 
                                 
                                    Korea General Corporation for External Construction (KOGEN) on ammattimainen ulkomailla toimiva rakennusyhtiö, joka Korean demokraattisen kansantasavallan virallisen Naenara-internetportaalin laatiman esittelyn mukaan on erikoistunut ammattitaitoisten työntekijöiden ulkomaille lähettämiseen ja joka on toteuttanut hankkeita Yhdistyneissä Arabiemiirikunnissa, Kuwaitissa, Qatarissa, Jemenissä, Venäjällä, Libyassa ja Mongoliassa. Se on myös perustanut paikallisia sivuliikkeitä esimerkiksi Sambiaan. KOGEN osallistuu näin ollen pakotteiden kiertämiseen ja on vastuussa Korean demokraattisen kansantasavallan ydin- ja ballististen ohjelmien taloudellisesta tukemisesta, sillä se siirtää ulkomaille lähettämiensä työntekijöiden palkat kokonaan tai osittain maan hallinnolle; tämä käytäntö on kielletty YK:n turvallisuusneuvoston päätöslauselmassa 2397 (2017).
                                 
                              
                                    7.
                                 
                                 
                                    Chilsong Trading Corporation
                                 
                                 
                                    Osoite: Pyongyang, Korean demokraattinen kansantasavalta
                                 
                                 
                                    21.4.2022
                                 
                                 
                                    Chilsong Trading Corporation osallistuu pakotteiden kiertämiseen YK:n turvallisuusneuvoston päätöslauselman 2270 (2016) vastaisesti ja on vastuussa Korean demokraattisen kansantasavallan ydin- ja ballististen ohjelmien tukemisesta, sillä sen edustajana toimii etenkin Korean demokraattisen kansantasavallan kansalainen CHOE Jin-myong, joka markkinoi sotilaallisia viestintälaitteita ja joka neuvotteli DAERYONGGANG TRADING CORPORATION -yhtiön kanssa, jolle YK:n turvallisuusneuvosto on määrännyt pakotteita 16. heinäkuuta 2009.
                                 
                              
                                    8.
                                 
                                 
                                    Korea Paekho Trading Corporation
                                    (Alias: Joson Paekho Muyok Hoesa)
                                 
                                 
                                    Osoite: Chongryu 3-dong, Taedonggang District, Pyongyang, Korean demokraattinen kansantasavalta
                                 
                                 
                                    21.4.2022
                                 
                                 
                                    Paekho Trading Corporation on taidealan yhtiö, joka osallistuu patsaiden rakentamiseen ulkomailla ja Paekho Art Studion valmistamien taidepatsaiden vientiin ja edistää laittoman työvoiman käyttöä ja laitonta pääsyä kansainvälisiin rahoitusjärjestelmiin. Sen kohteena ovat erityisesti avustukset ja lainat sekä kunnallisiin hankkeisiin tarkoitetut suorat ulkomaiset investoinnit. Se osallistuu näin ollen pakotteiden kiertämiseen ja on vastuussa Korean demokraattisen kansantasavallan ydin- ja ballististen ohjelmien taloudellisesta tukemisesta.”